Αριθμ. Πρωτ.151 / 30 Σεπτεμβρίου 2016 Αθήνα 30 Σεπτεμβρίου 2016

ΠΡΟΣ: Κο Ζούρο (Αντιδήμαρχο Δήμου Μαραθώνος-Αρμόδιος για θέματα καθαριότητος)

Κοιν: Κο Χαλιβδόπουλο( Προϊστάμενος Τμήματος Καθαριότητος)

Φαξ : 2294320937

Θέμα: Προβλήματα στην αποκομιδή των απορριμάτων στον ΟΙΚΟΔΟΜΙΚΟ ΣΥΝΕΤΑΙΡΙΣΜΟ ΔΙΚΑΣΤΙΚΩΝ ΥΠΑΛΛΗΛΩΝ ΕΛΛΑΔΟΣ

Αγαπητοί κύριοι,

Όντας αγανακτισμένοι από την απαράδεκτη κατάσταση που επικρατεί στο Συνεταιρισμό μας σε σχέση με τα απορρίματα σας αποστέλλουμε κατεπείγουσα έκκληση για την τακτικότερη αποκομιδή τους.

Η παρατηρημένη ολιγωρία των συνεργείων σας σε αυτό το τομέα αλλά και η επιλεκτική αποκομιδή των απορριμάτων (της οποίας έχουμε γίνει επανειλημμένα μάρτυρες) από διάφορα σημεία του Συνεταιρισμού μας, δημιουργεί μια εικόνα τριτοκοσμική και σοβαρούς κινδύνους για την υγεία των κατοίκων. Οι φρικώδεις εικόνες των κατάμεστων κάδων και των πεταμένων απορριμάτων γύρω από αυτούς θα πρέπει με τη δική σας επικείμενη φροντίδα να αποτελέσουν κομμάτια ενός νοσηρού παρελθόντος.

Θα πρέπει να λάβετε σοβαρά υπ’ όψιν σας ότι ο Συνεταιρισμός μας διογκώνεται συνεχώς αριθμητικά και αναλογικά αυξάνονται και οι ανάγκες του για φροντίδα στον τομέα της καθαριότητας. Αυτό όμως δεν είναι εφικτό με τον υπάρχοντα αριθμό κάδων, για αυτό θα πρέπει το συντομότερο δυνατό να εφοδιαστεί η περιοχή μας με τουλάχιστον είκοσι νέους καθώς και να αντικατασταθούν κάποιοι που έχουν καταστραφεί, παράλληλα με την αύξηση των δρομολογίων των απορριματοφόρων.

 Με εκτίμηση,

 Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

 ΜΟΥΚΟΥΛΗΣ ΚΩΝΣΤΑΝΤΙΝΟΣ ΓΙΑΝΝΗΣ ΚΥΡΙΑΚΟΠΟΥΛΟΣ